Hayley Kiyoko

**Hayley Kiyoko Alcroft** (s. 3. huhtikuuta 1991 Los Angeles, Kalifornia) on japanilais-amerikkalainen laulaja-lauluntekijä ja näyttelijä. Hänet tunnetaan parhaiten Velma Dinkleyn roolista elokuvissa *[[Scooby-Doo! The Mystery Begins]]* ja *[[Scooby-Doo! Curse of the Lake Monster]]*, sekä Stella Yamadana Disney Channelin elokuvassa *[[Lemonade Mouth]]*.

Kiyoko lauloi vuosien 2007–2011 aikana The Stunners -yhtyeessä. Hän on julkaissut kolme soolo-EP:tä; *A Belle to Remember* (2013), *This Side of Paradise* (2015)*, Citrine* (2016) ja albumin *Expectations* (2018) .

## Varhainen elämä
Kiyokolla on englantilaista, skotlantilaista ja japanilaista sukujuurta. Hänen isänsä on näyttelijä-koomikko Jamie Alcroft ja äitinsä taitoluistelija Sarah Kawahara. Kiyokolla on kaksi sisarusta, Alysse ja Thatcher. Hän aloitti näyttelemisen jo nuorella iällä esiintyen useissa televisiomainoksissa, kuten GM Onstar, Slim Jim ja Cinnamon Toast Crunch. Kiyoko alkoi soittaa rumpuja kuusivuotiaana ja on pienestä saakka harrastanut myös taitoluistelua.

## Ura
### Muusikkona
Vuonna 2007 Kiyko perusti tyttöbändi *The Stunners* neljän muun naisartistin kanssa. Kuuden kuukauden päästä perustamisesta he solmivat levytyssopimuksen Columbia Recordsin kanssa. Heti sen jälkeen heidän "Bubblegum"-single julkaistiin iTunesissa. Vuonna 2009 ryhmä lähti Columbia Recordsilta ja siirtyi Lionsgate Entertainmentin alaisuuteen. Vuonna 2010 *The Stunners* jätti Lionsgaten ja solmi sopimuksen Universal Republicin kanssa, jonka jälkeen he julkaisivat singlen "Dancin*<nowiki/>*' Around the Truth". He suunnittelivat kokonaisen albumin tekoa, mutta se peruuntui yhtyeen lopettaessa vuonna 2011.

Vuoden 2013 maaliskuussa Kiyoko julkaisi ensimmäisen EP:n nimeltä *A Belle to Remember*. Seuraava *This Side of Paradise* EP julkaistiin helmikuussa 2015. Kolmas EP *Citrine* julkaistiin syyskuussa 2016. Ensimmäisen albuminsa *Expectations* Kiyoko julkaisi maaliskuussa 2018. 

### Näyttelijänä
Vuonna 2009 Kiyoko sai Velma Dinkleyn roolin seikkailuelokuvasta *[[Scooby-Doo! The Mystery Begins]]*. Vuonna 2010 hän palasi Velman rooliin elokuvaan *[[Scooby-Doo! Curse of the Lake Monster]]*. Samana vuonna Kiyoko näytteli Stevie Nicholsia, ilkeää noitaa Disney-sarjassa *[[Waverly Placen velhot]]*. Kiykolla oli myös suuri rooli vuonna 2011 julkaistussa Disney Channelin musikaalisessa draamaelokuvassa *[[Lemonade Mouth]]*.

Hän on vieraillut muun muassa sarjoissa ''Zeke ja Luther'', *[[Vampyyripäiväkirjat]]* ja ''The Fosters''.

Kiyoko on esittänyt Raven Ramirezia CBS:n *[[C.S.I. Cyber]]* -sarjassa vuosina 2015–2016.

## Diskografia

### Soolojulkaisut
**Albumit**
* 2013: A Belle to Remember
* 2015: This Side of Paradise
* 2016: Citrine
* 2018: Expectations

**Singlet**
* 2013: "A Belle to Remember"
* 2014: "Rich Youth"
* 2014: "This Side of Paradise"
* 2015: "Girls Like Girls"
* 2015: "Cliff's Edge"
* 2016: "Gravel to Tempo"
* 2016: "One Bad Night"
* 2017: "Sleepover"
* 2017: "Feelings"
* 2018: "Curious" 
* 2019: "I Wish"

### The Stunners
**EP:t**
* 2009: *The Stunners*

**Singlet**
* 2009: "Bubblegum"
* 2010: "We Got It"
* 2010: "Dancin' Around the Truth"
* 2010: "Santa Bring My Soldier Home"
* 2010: "Spin the Bottle"

## Filmografia

## Palkinnot

## Lähteet

## Aiheesta muualla
* Hayley Kiyokon kotisivut
* 
*